Page:The book of American negro poetry.djvu/197

Rh

Merry voices chatterin', Nimble feet dem patterin', Big an' little, faces gay, Happy day dis market day.

Sateday, de marnin' break, Soon, soon market-people wake; An' de light shine from de moon While dem boy, wid pantaloon Roll up ober dem knee-pan, 'Tep across de buccra lan' To de pastur whe' de harse Feed along wid de jackass, An' de mule cant' in de track Wid him tail up in him back, All de ketchin' to defy, No ca' how dem boy might try.

In de early marnin'-tide, When de cocks crow on de hill An' de stars are shinin' still, Mirrie by de fireside Hots de coffee for de lads Comin' ridin' on de pads T'rown across dem animul— Donkey, harse too, an' de mule, Which at last had come do'n cool. On de bit dem hol' dem full: